**ԱՄՓՈՓԱԹԵՐԹ**

«ՄԻ ՇԱՐՔ ԳՆՄԱՆ ՊԱՅՄԱՆԱԳՐԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ վերաբերյալ շահագրգիռ մարմինների առարկությունների ԵՎ առաջարկությունների վերաբերյալ

|  |  |
| --- | --- |
| 1. ՀՀ ֆինանսների նախարարություն  | 22․08․2022թ. |
| N 01/26/14794-2022 |
| 1․Հաշվի առնելով վերոգրյալը, ինչպես նաև կառուցման աշխատանքների նոր նախագծանախահաշվային փաստաթղթերի փորձագիտական դրական եզրակացության առկայությունը, այնուամենայնիվ նկատի ունենալով, որ ՀՀ կառավարության 19/03/2015թ. թիվ 596-Ն որոշման 1-ին կետի 4-րդ ենթակետով հաստատված N 4 հավելվածի N 3 ցանկի համաձայն՝ հիվանդանոցները հանդիսանում են բարձր ռիսկայնության աստիճանի (IV) դասակարգում ունեցող կարևորագույն նշանակության (այդ թվում՝ սեյսմիկ պաշտպանության բնագավառի կարևոր նշանակության) օբյեկտ և վերջինիս նախագծային փաստաթղթերը ենթակա են պետական համալիր փորձաքննության, ուստի կարևորում ենք ՀՀ քաղաքաշինության կոմիտեի դիրքորոշումը՝ հիվանդանոցային մասնաշենքի կառուցման աշխատանքներն առանց պետական համալիր փորձաքննության իրականացման նպատակահարմարության վերաբերյալ:  Միաժամանակ՝2․հայտնում ենք, որ ՀՀ կառավարության 04/05/2017թ. թիվ 526-Ն որոշմամբ հաստատված կարգի 33-րդ կետի 11-րդ և 14-րդ ենթակետերի համաձայն շինարարական աշխատանքների կատարման ընթացքում նախագծային շեղումներ առաջանալու դեպքում նախագծողը և փորձաքննություն իրականացրած անձը պատվիրատուին վճարում են տուգանք` յուրաքանչյուր արձանագրված շեղման հետևանքով առաջացած կորստի չափով:Ելնելով վերոնշյալից՝ գտնում ենք, որ նախագծային աշխատանքների և փորձաքննության ծառայությունների գնման պայմանագրերով նախատեսված հիմքերի առկայության դեպքում նախագծող և փորձաքննություն իրականացնող ընկերությունների նկատմամբ պետք է կիրառվեին դրանցով նախատեսված պատասխանատվության միջոցներ, ինչի վերաբերյալ նախագծի փաթեթով որևէ տեղեկատվություն ներկայացված չէ:3․ նկատի ունենալով, որ նախագծի հաստատման պարագայում աշխատանքների, այդ թվում տեխնիկական հսկողության ծառայությունների, ձեռքբերումը կիրականացվի մեկ անձից գնման ձևով՝ կոնկրետ կազմակերպությունից, առաջարկում ենք քննարկել աշխատանքները և ծառայությունները՝ գործող կարգավորումների համաձայն, հրատապության հիմքով պայմանավորված մեկ անձից գնման ձևով «Գնումների մասին» ՀՀ օրենքի 15-րդ հոդվածի 6-րդ մասի 2-րդ կետի կիրառմամբ կազմակերպելու հնարավորության հարցը, ինչի արդյունքում դրանց մասնակցելու հնարավորություն կունենա ցանկացած մասնակից, այդ թվում՝ նախագծում նշված կազմակերպությունները: | 1․ՀՀ քաղաքաշինության կոմիտեի նախագահի 2022թ․օգոտսոսի 2-ի թիվ 49-Ա հրամանով ստեղծվել է պետական համալիր փորձաքննական հանձնաժողով՝ ՀՀ Սյունիքի մարզի Սիսիանի բժշկական կենտրոնի վերակառուցման նախագծանախահաշվային փաստաթղթերի համալիր փորձաքննության վերաբերյալ։ Վերջինիս կողմից ընդունված թիվ 242 եզրակացությամբ տրվել է դրական կարծիք (**Եզրակացությունը կցվում է)**։2. Լրացուցիչ ուսումնասիրությունների արդյունքում պարզվել է, որ փլուզումն առաջացել է շինության կոնստրուկտիվ տարրերի վատ տեխնիկական վիճակի պատճառով, որոնք նախնական ուսումնասիրությունների արդյունքում հնարավոր չէր ուսումնասիրել (**կրկնակի տեխնիկական վիճակի եզրակացությունը կցվում է**)։ Հետևաբար փլուզումն առաջացել է կողմերից անկախ հանգամանքներում, այլ ոչ թե սխալ նախագծման, սխալ փորձաքննության կամ սխալ շինարարական աշխատանքների կազմակերպման արդյունքում։3․Մասնագիտական տեսանկյունից խիստ նպատակահարմար է, որ միևնույն շինարարական օբյեկտում աշխատանքները իրականացվեն նույն կապալառու ընկերության կողմից, քանի որ առկա են երկու մասնաշենքերի տարբեր ինժեներական ենթակառուցվածքների ամբողջական լուծումներ, շինարարական աշխատանքների կազմակերպման և դրանց անվտանգության կանոնների ապահովման ու այդ ամենի ամբողջական պատասխանատվության և երաշխիքների ապահովման անհրաժեշտություն, իսկ այլ կապալառուների ներգրավման հնարավորության դեպքում առաջանում է վերոնշյալ պայմանները չապահովելու կամ ձևական առումով ապահովելու ռիսկ։ Այս ամենը քննարկվել է նաև ոլորտի լիազոր մարմին հանդիսացող ՀՀ քաղաքաշինության կոմիտեի հետ և ձևավորվել է առաջարկվող մոտեցման միասնական դիրքորոշում |
| 2. ՀՀ ֆինանսների նախարարություն  | 14․11․2022թ. |
| N 01/26-1/19565-2022 |
| Առաջարկվում է հնարավորության դեպքում քննարկել ամբողջական մշակված նախագծային փաստաթղթերի հիման վրա վերակառուցման աշխատանքների, վերջիններիս նկատմամբ որակի տեխնիկական և հեղինակային հսկողության ծառայությունների ձեռքբերման գնման նոր մրցակցային ընթացակարգեր կազմակերպելու հնարավորության հարցը: | Առաջարկությունը չի ընդունվել։Ամբողջական մշակված նախագծային փաստաթղթերի հիման վրա վերակառուցման աշխատանքների նոր մրցակցային ընթացակարգ կազմակերպելը հնարավոր չէ, քանի որ նոր մասնաշենքի կառուցման շինարարական աշխատանքները մեծամասամբ ավարտված են և շինարարական ընկերությանն արդեն իսկ վճարվել է 147 միլիոն ՀՀ դրամ։ Միևնույն ժամանակ հաշվի առնելով շինանյութի շուկայում գնաճի միտումները՝ նոր մրցութային գործընթաց նախաձեռնելու պարագայում, աշխատանքների արժեքները ևս ավելանալու են։ |
|  1․ ՀՀ Քաղաքաշինության կոմիտե | 22․08․2022թ․ |
| N 01/16.4/8809-2022 |
| «Մի շարք գնման պայմանագրերում փոփոխություն կատարելու թույլտվություն տալու մասին» ՀՀ կառավարության որոշման նախագծի վերաբերյալ ՀՀ քաղաքաշինության կոմիտեն առաջարկում է հիմնավորման մեջ առավել մանրամասն նկարագրել և հիմնավորել նույն Կապալի պայմանագրի շրջանակներում առաջարկվող փոփոխությունները կատարելու անհրաժեշտությունը։ | Ընդունվել է։ Նախագիծը լրամշակվել է։ |
|  2․ ՀՀ Քաղաքաշինության կոմիտե | 15․11․2022թ․ |
| N 01/18/12569-2022 |
| ՀՀ կառավարության որոշման նախագծի վերաբերյալ դիտողություններ և առաջարկություններ չունի։ | Ընդունվել է ի գիտություն։ |
|  ՀՀ Արդարադատության նախարարություն | 22․11․2022թ․ |
| N 01/27.1/51825-2022 |
| «Գնման պայմանագրում փոփոխություններ կատարելու թույլտվություն տալու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունեն | Ընդունվել է ի գիտություն։ |
|  ՀՀ Վարչապետի աշխատակազմ | 14․12․2022թ․ |
| N 02/16.4/41233-2022 |
| Որոշման նախագծի նախաբանում նշված հղումը՝ ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 3-րդ կետը, իրավական հիմք չի կարող հանդիսանալ որոշման ընդունման համար, քանի որ տվյալ կետով նախատեսված պայմանը կարող է կիրառվել, եթե հրապարակված կամ մասնակցին տրամադրված չէ հրավեր, իսկ ներկայացված նախագծով նախատեսվում է փոփոխություններ կատարել գնման պայմանագրերում: | Ընդունվել է։ Նախագիծը լրամշակվել է։ |